Francesco Rosi
Francesco Rosi (15. november 1922 Napoli – 10. jaanuar 2015 Rooma) oli itaalia filmilavastaja. Francesco Rosi pälvis elu jooksul hulgaliselt auhindu. Ta võitis 1962. aastal Berliini filmifestivali žürii peaauhinna Hõbekaru, 1963 Veneetsia filmifestivali Kuldlõvi ja 1972 Cannes'i filmifestivali peaauhinna Kuldse Palmioksa. Berliini festivalil 2008 sai ta Elutöö Kuldkaru ja Veneetsia filmifestivalil 2012 Elutöö Kuldlõvi. Lisaks on ta võitnud üheksa rahvuslikku David di Donatello auhinda.